kardosdrur/scandi-wiki huggingface dataset:
Blas Emilio Atehortúa

Blas Emilio Atehortúa "Amaya" (født 22. oktober 1943 i Medellín, Colombia - død 5. januar 2020) var en colombiansk komponist, dirigent, rektor, pianist og lærer.

Atehortúa studerede komposition og teori på Musikkonservatoriet i Bogota (1959) hos bl.a. Fabio Gonzalez-Zuleta og José Rozo Contreras. Han studerede senere komposition hos bla Alberto Ginastera, Iannis Xenakis, Luigi Dallapiccola og Olivier Messiaen. Atehortúa har skrevet 2 symfonier, orkesterværker, kammermusik, koncertmusik, korværker, vokalmusik, scenemusik, filmmusik, religiøsmusik, elektroniskmusik, solostykker for mange instrumenter etc.
Han har ligeledes dirigeret det Colombianske Symfoniorkester, og Bogotas Filharmoniske Orkester. Atehortúa er i sine værker inspireret af Bela Bartok, og sin lærer Alberto Ginastera. Han var Rektor og lærer i komposition på det Nationale Universitet i Bogota.

Udvalgte værker 

 Symfoni nr. 1 "Elegi for Alberto Ginastera" (1983) - for orkester
 Symfoni nr. 2 (1989) - for klaver og orkester
 Cellokoncert (1990) - for cello og orkester
 "Symfoniske studier" (1968) - for orkester

Eksterne henvisninger 
 om Blas Emilio Atehortúa

Komponister fra Colombia
Dirigenter
Rektorer
Pianister
Lærere
Aygün Kazımova

Aygun Kazimova (født den 26. januar 1971 i Baku) er en aserbajdsjansk pop og elektronisk musik sangerinde, sangskriver og musikproducer.

Diskografi

Album
 Ömrüm – Günüm  (1995)
 Göz yaşımı yar silə (1998)
 Ah Vətən! (1998)
 Təkcə səni sevdim (1999)
 Aygün (2000)
 Sevdim (2001)
 Sevgi gülləri (2003)
 Son söz (2004)
 Sevərsənmi? (2005)
 Yenə tək (2008)
 Coffee from Colombia (2013-2014)
 Duy (2018)
 Crystal Hall (2020)

Singler
 İtgin gəlin
 Hayat Ona Güzel
 İkinci Sen				
 İkinci Sen (Batu Çaldıran Remix)				
 Unutmuşam				
 Ağlım başıma gəldi				
 Sənə xəstəyəm				
 Telafisi Yok				
 Petrol				
 Qol
 Qoy bütün aləm bizdən danışsın
 Arama Beni
 Dola mənə qolunu
 Seni Böyle Sevmediler
 S.U.S.
 Hardasan
 Yaraşdın Mənə'

Filmografi 
 1996: Yarımştat
 1999: Yaşıl Eynəkli Adam 2
 2001: Nekrolog
 2002: Qış nağılı
 2004: Tam Məxfi
 2005: Məşədi İbad 94
 2006: Adam Ol! 2

Noter

Eksterne henvisninger 
 

Sangere fra Aserbajdsjan
Popmusikere fra Aserbajdsjan
Skuespillere fra Aserbajdsjan
Jazzvokalister fra Aserbajdsjan
Singer-songwritere fra Aserbajdsjan
Dansere fra Aserbajdsjan
Personer fra Baku
Kvindelige kunstnere fra Aserbajdsjan
Holtsø og Wittrock

Holtsø og Wittrock er en musikgruppe, der blev dannet i Danmark i 2009. Holtsø & Wittrock består af Morten Wittrock og Jes Holtsø. Gruppen har samarbejdet med blandt andet Marcus Winther-John, Ivan Pedersen, Ester Brohus, Bossy Bo, Sahra Da Silva, Bob Britt, Charlotte Vigel, Knud Møller, Charlotte Fich og Lei Moe.

Kildeangivelser 

Musikgrupper fra 2009
Musikgrupper fra Danmark
Paul Müller-Zürich

Paul Müller-Zürich (født 19. juni 1898 i Zürich, død 21. juli 1993 i Luzern, Schweiz) var en schweizisk komponist, dirigent, organist, lærer og formand.

Müller-Zürich studerede komposition på Musikkonservatoriet i Zürich hos bl.a. Volkmar Andreae. Han studerede herefter videre i Paris. Underviste som lærer i komposition på Musikkonservatoriet i Zürich og dirigerede mange orkestre i Schweiz. Müller-Zürich har skrevet 4 symfonier, 3 sinfoniettaer, orkesterværker, kammermusik, koncertmusik, strygerværker, vokalmusik etc. Han var en af de betydelige og indflydelsesrige komponister i Schweiz i begyndelsen af det 20. århundrede. Müller-Zürich var også formand for den Schweiziske Komponistforening.

Udvalgte værker 

 Lille Symfoni i (1920) - for orkester
 Symfoni nr. 1 (1944) - for strygeorkester
 Symfoni (1947) - For orkester
 Symfoni nr. 2 (1953) - for strygeorkester og fløjte
 Sinfonietta nr. 1 (1963) - for orkester
 Sinfonietta nr. 2 (1964) - for orkester
 Sinfonietta nr. 3 (1972-1987)- for orkester
 Koncert (1958-1959) - for 2 violiner, cembalo og orkester

Eksterne henvisninger 
 om Paul Müller-Zürich på www.music-web-international.com

Komponister fra Schweiz
Dirigenter fra Schweiz
Organister
Lærere
Ledere
Personer fra Zürich
Armin Schibler

Armin Schibler (født 20. november 1920 i Kreuzlingen, død 7. september 1986 i Zürich, Schweiz) var en schweizisk komponist, professor og lærer.

Schibler studerede komposition på Musikkonservatoriet i Zürich hos Paul Müller-Zürich og Willy Burkhard. Han tog efterfølgende komposition kurser i ny musik i Darmstadt hos bl.a. Wolfgang Fortner og Ernst Krenek. Schibler har skrevet 4 symfonier, orkesterværker, kammermusik, koncertmusik, operaer, korværker, vokalmusik etc. Han var professor og lærer i kompostion og musik på den Litterære Skole I Zürich. Schibler komponerede i seriel og moderne kompositions stil.

Udvalgte værker 

 Symfoni nr. 1 (1946) – for orkester
 Symfoni nr. 2 (1952-1953) – for orkester
 Symfoni nr. 3 "Natlig fantasi" (1957) – for orkester
 Symfoni nr. 4 "Seks orkesterstykker" (1968) – for orkester

Eksterne henvisninger 
 om Armin Schibler på www.musicweb-international.com

Komponister fra Schweiz
Professorer
Lærere
Peter Mieg

Peter Mieg (født 5. september 1906 i Lenzburg - død 7. december 1990 i Aarau, Schweiz) var en schweizisk komponist, pianist, kunstmaler og journalist.

Mieg studerede komposition og klaver i Zürich og Basel hos privat lærere. Han var en kendt kunstmaler og journalist som skrev og anmeldte musik i forskellige tidsskrifter. Mieg har skrevet en symfoni, orkesterværker, kammermusik, 5 klaverkoncerter, violinkoncert, cellokoncert, fløjtekoncert, obokoncert, instrumentale værker for mange instrumenter etc.
Han afrundede sin kompositions undervisning hos Frank Martin (1940´erne). Var venner med Bela Bartok, Igor Stravinskij og Bohuslav Martinu. Mieg komponerede musik i en neoklassisk stil.

Udvalgte værker 

 Symfoni (1958) - for orkester
 Obokoncert (1957) - for obo og orkester

Eksterne henvisninger 
 om Peter Mieg på www.musicweb-international.com

Komponister fra Schweiz
Pianister
Kunstmalere
Journalister fra Schweiz
Ernst Levy

Ernst Levy (født 18. november 1895 i Basel - død 19. april 1981 i Morges, Schweiz) var en schweizisk komponist, dirigent, lærer og musikolog.

Levy studerede komposition og klaver på Musikkonservatoriet i Basel hos Hans Huber og Egon Petri. Han underviste som lærer i komposition og som musikolog i USA på bl.a. Universitetet i Chicago, og Musikkonservatoriet i New England. Levy har skrevet 15 symfonier, orkesterværker, kammermusik, koncertmusik, korværker, vokalmusik, og solostykker for klaver etc.

Udvalgte værker 

 Symfoni nr. 1 (19?)  - for orkester
 Symfoni nr. 2 (1922) - for orkester
 Symfoni nr. 3 (19?)  - for orkester
 Symfoni nr. 4 (19?)  - for orkester
 Symfoni nr. 5 (19?)  - for orkester
 Symfoni nr. 6 (19?)  - for orkester
 Symfoni nr. 7 (1937) - for orkester
 Symfoni nr. 8 (1937) - for orkester
 Symfoni nr. 9 (19?)  - for orkester
 Symfoni nr. 10 "Frankrig" (1944) - for orkester
 Symfoni nr. 11 (1949) - for orkester
 Symfoni nr. 12 (1951) - for orkester
 Symfoni nr. 13 (1955) - for orkester
 Symfoni nr. 14 (1962) - for orkester
 Symfoni nr. 15 (1968) - for orkester
 Cellokoncert (1947) - for cello og orkester

Eksterne henvisninger 
 om Ernst Levy på www.musicweb-international.com 

Komponister fra Schweiz
Dirigenter fra Schweiz
Lærere
Robert Blum

Robert Blum (født 27. november 1900 i Zürich - død 10. december 1994 i Bellikon, Schweiz) var en schweizisk komponist, dirigent, professor og lærer.

Blum studerede komposition på Musikkonservatoriet i Zürich hos bl.a. Volkmar Andreae og Carl Vogler. Tog herefter til Berlin, hvor han studerede direktion og komposition på Ferruccio Busoni's seminarer. Han har skrevet 10 symfonier, orkesterværker, kammermusik, operaer, koncertmusik, korværker, filmmusik etc. Han er nok mest kendt i dag for sin filmmusik. Blum underviste som professor og lærer i komposition og kontrapunkt på Musikkonservatoriet i Zürich.

Udvalgte værker 

 Symfoni nr. 1 (1923) - for orkester
 Symfoni nr. 2 (1926) - for for blandet kor, orgel og orkester 
 Symfoni nr. 3 (1927) - for orkester
 Symfoni nr. 4 (1959) - for orkester
 Symfoni nr. 5 (1965) -  for kammerorkester 
 Symfoni nr. 6 (1969) - for orkester
 Symfoni nr. 7 (1961) - for herrekor og blæserorkester
 Symfoni nr. 8 "Seldwyla" (1968) - for orkester
 Symfoni nr. 9 (1975) - for strygeorkester
 Symfoni nr. 10 "Pentatonisk hymne" (1980) - for bassanger, blandet kor og orkester
 "Den dobbelte Matthias" (1941) - filmmusik
 "Spøgelses huset" (1942) - filmmusik
 "Heidi" (1952) - filmmusik
 "Vagtmester Studer" (1940) - filmmusik

Eksterne henvisninger 
 om Robert Blum på www.musicweb-international.com

Komponister fra Schweiz
Dirigenter fra Schweiz
Professorer
Lærere
Robert Hermann

Robert Hermann (født 29. april 1869 i Bern, Schweiz - død 22. oktober 1912) var en schweizisk komponist.

Hermann studerede oprindeligt medicin i Genéve, men blev af Edvard Grieg opildnet til at studere musik. Han studerede herefter musik og komposition på Musikkonservatoriet i Frankfurt, hvorefter han studerede videre hos Engelbert Humperdinck i Leipzig. Han har skrevet 2 symfonier, orkesterværker, koncertmusik, klaverstykker etc.

Udvalgte værker 

 Symfoni nr. 1 (i C-dur) (1895) - for orkester
 Symfoni nr. 2 (i H-mol) (1905) - for orkester

Eksterne henvisninger 
 om Robert Hermann på www.musicweb-international.com

Komponister fra Schweiz
Heinrich Schweizer

Heinrich Schweizer (født 5. september 1943 i Kanton St. Gallen, Schweiz) er en schweizisk komponist, dirigent, violinist, pianist, fagottist, klarinettist, lærer og musikolog. 

Schweizer studerede violin, klaver, fagot og klarinet på Bienne Musikkonservatorium. Herefter begyndte han at studere komposition på Musikkonservatoriet i Zürich, og i Bonn. Han har skrevet 2 symfonier, orkesterværker, kammermusik, suiter etc. Schweizer gjorde etnologiske studier om musikken i Syd Afrika, Congo og i Asien, og er en aktiv orkesterdirigent. Han ynder at sammensmelte den vestlige klassiske musik med Verdensmusikken, og især fra Østen.

Udvalgte værker 

 Historisk Symfoni-Suite (1975) - for 2 klaverer, kor og orkester
 Øst Vest Symfoni (1992) - for 2 orkestre

Eksterne henvisninger
   om Heinrich Schweizer på www.musicweb-international.com
  om Heinrich Schweizer på www.discogs.com

Komponister fra Schweiz
Dirigenter fra Schweiz
Lærere
Violinister
Pianister
Klarinettister
Hofstadters lov

Hofstadter's lov er en selvrefererende talemåde der siger "Alt tager længere tid end beregnet, selv når man tager højde for Hofstadters lov".

Idiome/talemåden er  formuleret af Douglas Hofstadter i hans bog "Gödel, Escher, Bach - ein Endloses Geflochtenes Band" (1979).

Fomuleringen italesætter umuligheden ved at estimere komplekse problemer.

Se også 

 Murphys love
 Idiom
 Hanlons ragekniv
 Ockhams ragekniv

Kilder og henvisninger

 
Idiomer
Ord og vendinger
Principper
Biblioteket Rentemestervej

BIBLIOTEKET Rentemestervej er et lokalbibliotek, kulturhus og bydelsplads beliggende i Nordvest-kvarteret, København. Biblioteket blev indviet i 2011, mens forpladsen stod færdig i 2014.

BIBLIOTEKET er en fusion mellem halvdelen af de gamle lokale kulturhus samt de to tidligere filialbiblioteker for områderne Bispebjerg og Ørnevej. Derudover består det nye bibliotek af en tilbygning, der udvidede arealet for biblioteket til i alt 2.000 kvadratmeter.

Arkitektur 
BILBIOTEKET er som integreret bibliotek og kulturhus det første af sin slags i Danmark. Dette har givet bygningen plads til at også at huse blandt andet en café, en lokal tv- og radio-station, borgerservice samt kreative værksteder og mødelokaler.

Selve biblioteksinventaret består af tre afdelinger: Børnebiblioteket med grønt og hvidt klatrelandskab; det sølvfarvede ungdomsbibliotek; og biblioteket for voksne, der er indrettet som en cigarkasse med reoler i lyst tre og mørke læderlænestole.

Facaden beklædt med gyldenfarvet strækmetal og er designet som en stak gigantiske, forskudte bøger.

Referencer 

Biblioteker i København
Kulturcentre i Danmark
Bispebjerg
Grosbøll

Grosbøll kan henvise til flere personer:
 Thorkild Grosbøll (1948–2020), dansk sognepræst
 Winni Grosbøll (født 1976), dansk lektor og politiker
Nicklas Sahl

Nicklas Sahl (født 19. februar 1997) er en dansk sanger, guitarist og sangskriver. Han voksede op i Hadsten, men flyttede til København i slutningen af 2017 for at udleve sin drøm som musiker.

Baggrund 
Nicklas Sahl fik allerede som 4-årig første gang en guitar i hånden - efter eget udsagn én han havde "lånt" af sin lillesøster. Sange og musik fyldte i det hele taget meget i den unge Nicklas' liv, og som 7-årig blev fodboldbanen skiftet ud med musikskolen.

Efter folkeskolen tog han på Mellerup Efterskole, der ligger ikke så langt fra bardomshjemmet. Her fandt han flere ligesindede musikkammerater, og drømmen om en karriere som professionel musiker voksede.

Nicklas Sahl blev student fra Favrskov Gymnasium i 2017, hvorefter han flyttede til København for at spille musik. Han startede her med at læse engelsk på Københavns Universitet, men droppede ud igen, da karrieren tog fart.

Karriere 
Nicklas Sahl underskrev pladekontrakt hos Warner Music Denmark i starten af 2018.

Han debuterede i april 2018 med singlen "Hero", der blev udgivet af Warner Music Denmark. Den 22. juni samme år blev singlen "New Eyes" udgivet, som nåede nr. 24 på hitlisterne i Danmark.

Begge sange kom med på EP'en "Hero", som udkom 12. oktober 2018.

I april 2019 udkom så debutalbummet "Planets", som nåede 15. pladsen på listen over de mest solgte albummer i Danmark det år.

Siden August 2019 har Nicklas Sahl været tilknyttet Universal Music Publishing Group

Filmmusik 
Nicklas Sahl skrev i 2019 titelsangen til filmen "Kollision". Sangen, der kom til at hedde "Hvis Jeg Kunne Blive Som Dig", udkom sammen med filmen 31. oktober og blev samtidig hans første på dansk.

Til musikmagasinet 'Bands of Tomorrow' udtalte han blandt andet:

"Jeg har længe drømt om at lave musik til film, så da Mehdi Avaz spurgte, om jeg ville lave titelsangen til deres kommende film, blev jeg meget beæret og syntes, det lød helt vildt spændende. Jeg tog sammen med min producer Birk Storm ind og så en visning på filmen, knuselskede den, skrev det, der blev titlen til nummeret, ned på min mobil og gik efterfølgende direkte hjem og skrev sangen."

Diskografi 

Album:

 "Hero" (EP, 2018)
 "Planets" (2019)
 "Unsolvable" (2020)
 "God Save The Dream" (2022)
Singler:

 "Hero" (2018)
 "New eyes" (2018)
 "Hvis jeg kunne blive som dig" (2019)
 "Four walls" (2019)
 "There for you" (2019)
 "In the window frame" (2020)
 "Unsolvable" (2020)
 "Careful" (2021)
 "Quit Sugar" (2022)

Referencer

Eksterne henvisninger 
 

Musikere fra Danmark
Personer fra Hadsten
Fremmedordbog

Fremmedordbog er en ordbog der lister og typisk forklarer fremmedord.
Der kan også være etymologisk information for opslagsordet og markering af udtale.
Visse fremmedordbøger har også omvendt indeks hvor man kan gå fra et opslag på et ikke-fremmedord til et fremmedord.

På dansk redigerede professor Ludvig Meyer en fremmedordbog i 1800-tallet.
Den 8. udgave fra 1924 er digitaliseret og gjort tilgængelig via hjemmesiden https://meyersfremmedordbog.dk.
Der er over 80.000 opslagsord.

En anden Meyer udgav også i 1800-tallet fremmedordbøger.
En tredje og forøget udgave udkom i 1882 på Jacob Erslevs Forlag.

Gyldendals Fremmedordbog udkom første gang i 1960.
Det var overlærer Sven Brüel der var hovedansvarlig for denne ordbog frem til sin død den 26. april 1981. 
I hans tid udkom fremmedordbogen i 8 udgaver. 
I 1983 var den nået frem til 9. udgave hvor Niels Åge Nielsen var hovedansvarlig.
Sammenlagt er udgaverne udkommet i flere hundredtusinde eksemplarer.
Den indgår i serien Gyldendals Røde Ordbøger.
En senest solgt bog indeholder 38.000 opslagsord.

Politikens Forlag har også udgivet fremmedordbøger.

Større end Gyldendals og Politikens fremmedordbøger var Munksgaards Forlags fremmedordbog.
Jørgen Bang var ansvarlig for denne ordbog og den udkom oprindeligt på Berlingske Forlag.
Siden dette forlag lukkede i 1982 udkom nye udgaver på Munksgaard Forlag.
Udgaven fra 1997 af Karl Hårbøl, Jørgen Schack og Henning Spang-Hanssen indeholdt også en omvendt ordbog.
Dansk Fremmedordbog udkommer nu fra Gyldendal. Over 1.328 sider har anden udgave 50.000 fremmedordsopslagsord og 20.000 opslagsord i den omvendte fremmedordbog.

Fremmedordbøger 
Eksempler på danske fremmedordbøger
 Fremmedordbog, Ludvig Meyer
   1044-siders stor ordbog
 Fremmedordbog, M. Meyer
  466-siders stor ordbog.
 Gyldendals Fremmedordbog
 . 634 sider.
 Dansk Fremmedordbog

Henvisninger 

Ordbog
Belejringen af Landskrona (1676)

Belejringen af Landskrona fandt sted i 1676, under den Skånske krig. Kort forinden var en dansk hærstyrke gået i land ved fiskerlejet Raa, syd for Helsingborg med det formål at erobre Skånelandende tilbage, efter at disse var gået tabt ved freden i Roskilde i 1658.

Belejringen 
Kort efter landgangen indtog den danske hær Helsingborg, og byens fæstning med dens besætning på 250 mand kapitulerede kort efter. Den svenske hær trak sig tilbage til Kristianstad og snart blev Landskrona indesluttet af danskerne der indledte en belejring. Efter en voldsom kamp blev byen erobret d. 11 juli, hvorimod den stærke fæstning, der på daværende tidspunkt var Skånes vigtigste og Nordens mest moderne, med 100 kanoner forblev på svenske hænder. Det danske belejringsartilleri begyndte at beskyde fæstningen, således at man kunne forberede et stormangreb, men før det kom så vidt overgav den svenske kommandant, Hieronymus Lindeberg, fæstningen.

Efterspil 
Svenskerne fik fri afmarch fra fæstningen, men fæstningens våben blev overgivet, og de overgivne skulle transporteres til Riga. Et stort forråd af mad, håndvåben, krudt og 120 kanoner blev dansk krigsbytte. Efter et par dages hvil brød den danske hær op og fortsatte felttoget med retning mod Kristianstad som blev belejret fra d. 10. august. Den svenske konge Karl 11. mente at overgivelsen af Landskrona var sket for let og lod kommandanten Hieronymus Lindeberg henrette for forræderi.

Kilder 

Begivenheder i 1676
Den Skånske Krig
Anish Giri

Anish Kumar Giri (; født 28. juni 1994) er en russisk født hollandsk skakstormester. Han var et skakvidunderbarn, og han fik stormestertitlen i en alder af 14 år, 7 måneder og 2 dage, hvilket gjorde ham til den yngste stormester på dette tidspunkt. FIDE tildelte ham titlen i 2009.

Giri er firdobbelt hollandsk mester (2009, 2011, 2012 og 2015) og han har vundet Corus Chess B Group i 2010. Han har repræsenteret Holland ved skakolympiaden fem gange (2010, 2012, 2014, 2016 og 2018). Han har også vundet flere store internationale turneringer inklusive Reggio Emilia tournament 2012, Reykjavik Open 2017 og en delt førsteplads ved London Chess Classic 2015 samt Wijk aan Zee 2018. I 2019 vandt han en klar førsteplads ved den tredje udgave af Shenzhen Masters, der af nogle blev betegnet som hans først sejr i en superturnering. I november 2019 var Giri den bedste skakspiller i Holland, og han var rangeret som nummer 5 i verden, med en FIDE rating på 2776. Hans højeste rating var 2798, som han havde i oktober 2015, hvilket gør ham til en af højest ratede personer nogensinde.

Referencer 

Skakstormestre fra Nederlandene
Skakstormestre fra Rusland
Personer fra Sankt Petersborg
Henry Cejudo

Henry Carlos Cejudo (født den 9. februar 1987 i Los Angeles, Californien i USA) er en amerikansk MMA-kæmper og fristilsbryder. Han kæmper hos Ultimate Fighting Championship (UFC), og er den tidligere UFC-mester i flyweight og nuværende UFC bantamweight mester. Han er den fjerde person til at være indehaver af to forskellige vægtklasser samtidigt, og den anden person til at forsvare titlerne i to forskellige vægtklasser.  

Som fristilsbryder, er Cejudo er olympisk guldvinder, Pan American Champion og 2 gange USA National Team medlem.

8. maj, 2020, var Cejudo placeret som nummer 3 på UFC pound-for-pound rangliste. 9. maj, 2020, Cejudo forsvarede sin UFC bantamweight-titel ved at slå ud Dominick Cruz i anden runde. Han annoncerede sin pensionering fra professionelle kampe umiddelbart efter kampen. Meddelelsen blev mødt med en vis skepsis, da forskellige UFC kommentatorer og kæmpere mente, at Cejudo gjorde det som et kontraktforhandlingstrick. Cejudo indrømmede selv, på post-kamp pressekonferencen, at han ville kæmpe igen hvis UFC's præsident Dana White, ville tilbyde ham penge nok.

Baggrund 
Cejudo blev født i Los Angeles, Californien. Begge hans forældre var født i Mexico City, Mexico. Han er en af syv børn.

Cejudo's forældre var begge udokumenterede indvandrere, og han flyttede næsten 50 gange som et barn. Efter at hans forældre blev skilt, da han var fire, flyttede Cejudo mor familien til New Mexico, og to år senere til Arizona. Cejudo sov heller aldrig alene i sin egen seng, indtil han fik en af U.S.A. Wrestling, mens han deltog i et residency program på det amerikanske olympiske træningsanlæg. Henry vandt også Arizona state golden gloves i boksning.

MMA-rekordliste

Referencer

Eksterne henvisninger 
 Henry Cejudo – UFC.com

Sociale medier 
 Henry Cejudo – Twitter

Olympiske mestre fra USA 
Medaljevindere ved sommer-OL 2008
MMA-udøvere fra USA
Brydere fra USA
Sykkylvsfjorden

Sykkylvsfjorden er en fjord i Sykkylven kommune i Møre og Romsdal  fylke i Norge. Den er en arm af Storfjorden og er omkring ni kilometer lang. Den har indløb mellom Ørsneset og Blægjeneset, og går mod syd til Straumgjerde.

Fjorden er lavvandet og den største dybde på 247 meter ligger helt yderst ved indløbet. Fjorden er for det meste under 1 kilometer bred og på det smalleste kun 200 meter.

Bygdaen Sykkylven ligger på østsiden af fjorden lige inden for indløbet. På på den anden side af  fjorden ligger Ikornnes. Fylkesvej 71  krydser fjorden via den 860 meter lange Sykkylvsbroen. Riksvei 60 går langs hele østsiden af fjorden.

Kilder og henvisninger 

Fjorde i Møre og Romsdal
Sykkylven
ICN Business School

ICN Business School er en europæisk business school med campusser i Berlin, La Défense, Nancy, og Nürnberg. ICN blev placeret på en 69. plads blandt de europæiske business schools i 2019 af Financial Times. ICN har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 
ICN BS programmer har de tre internationale akkrediteringer AMBA, EQUIS og AACSB. Skolen har over 15.000 alumner inden for handel og politik, herunder Ruta Sepetys (amerikansk forfatter med litauisk familiebaggrund).

Referencer

Eksterne henvisninger 

 Officiel website

Uddannelsesinstitutioner i Frankrig
Nancy
Norddalsfjorden (Sunnmøre)

Norddalsfjorden er en fjordarm af Storfjorden i kommunerne Norddal og Stranda på Sunnmøre i Møre og Romsdal. Fjorden går 16 kilometer mod øst til Oksneset, hvor Tafjorden fortsætter mod sydøst. Medregnet Tafjorden er den 24 kilometer lang. I gammel tid var navnet «Todarfjorden» og  omfattede også Tafjorden.

Fjorden har indløb i vest mellem Liabygda i nord og Skrednakken i syd. Et stykke inde i fjorden ligger bygden Eidsdal på sydsiden. Herfra går der færge over til Linge på nordsiden. Lige øst for Linge ligger bygden Sylte hvor elven Valldøla munder ud. Videre ind i fjorden ligger Fjøra. Lige syd for Fjøra ligger Oksneset, hvor Tafjorden starter.

Langs fjorden er der flere vejløse gårde og bebyggelser som blev fraflyttet i moderne tid. Blandt andet blev  i Verpesdal, en hængende dal, affolket i 1950'erne.

Tidligere gik der fjordbåde eller færger på langs af store dele af fjorden. I perioden 1890-1920 drev Søndmøre Dampskibsselskab lokale dampskibsruter i indre Sunnmøre med udgangspunkt i Ålesund der der var afgang eftermiddag og retur næste dag. Før 1939 gik al trafik indenfor Vaksvik med fjordbåde. I 1956 var der bilvej  fra Sjøholt til Stordal, med langsgående færgeforbindelse fra Stordal til Stranda, Hellesylt, Geiranger, Valldal, Eidsdal, Norddal og Tafjord. Før Ørnevegen åbnede i 1956 gik biltrafikken (over Trollstigen) med færge mellem Sylte og Geiranger. Tunneler mellem Linge og Overå (Liabygda) blev åbnet i 1975 og det gav en sammenhængende kørevej mellem Ålesund og Valldal. I 1962 gik der fortsat mange færger på langs af fjorden (Stordal-Stranda-Hellesylt-Geiranger-Overåneset-Eidsdal-Valldal-Norddal-Fjørå-Tafjord). I 1982 var kun  den korte fjordkrydsning Eidsdal-Linge tilbage.

Kilder og henvisninger 

Fjorde i Møre og Romsdal
Stranda
Fjord